Romina Ashrafi

Romina Ashrafi (Talesh prefektura, 2006ko abuztuaren 6a - Sefid Sangan, Talesh, 2020ko maiatzaren 21a) Talesheko neskato irandar honek hamahiru urte zituela erail zuen bere aitak. Etxetik ihes egin zuen mutil-lagunarekin, zeinarekin ezkontzearen aurka agertu baitzen bere familia; poliziak atxilotu eta aitari eman zion, nahiz eta bere kezkak agertu poliziari. 

 Atxiloketa eta erailketa 
Romina Ashrafi Talesh prefekturako hamahiru urteko nerabe bat zen maiteñoarekin ihes egitea erabaki zuenean. Gizonak, Bahman Khavari izenekoa, hogeita hamar urte inguru zituen. Neskaren gurasoek ez zuten nahi harekin ezkon zedin. Haren aitak, Reza Ashrafik, salaketa jarri zuen, bahiketagatik.. 

Neskatoa atxilotu eta senitartekoei itzuli zien epaileak, nahiz eta adierazi zuen beldur zela bere bizitzagatik. Lo zegoela, bere aitak igitai batekin hil zuen,  2020ko maiatzaren 21ean...

 Aitaren aurkako epaiketa eta zigorra 
Alaba erail eta gutxira atxilotu zuten Reza Ashrafi. Irango zigor kodearen eta jurisprudentziaren arabera, aita batek bere seme-alabetako bat hiltzeagatik zigor arinena jasotzeko arriskua baino ez du. Hiru eta hamar urte arteko espetxe zigorra eskatzen da...

2020ko abuztuan, bederatzi urteko espetxe zigorra ezarri zioten..

 Erreakzioak 

 Iranen 
Prentsa nazionalak albiste bat argitaratu zuen Romina Ashrafi hil ondorengo asteazkenean...

Haren hilketak erreakzio ugari eragin zituen sare sozialetan. Bere hilketaren berria ekainaren 22an (hil eta biharamunean)  argitaratu zen Talesheko tokiko mezu-kateetan.

Prentsaren arabera, erailketa hark «Iranen lege patriarkalen inguruko eztabaida eskandalizatu eta suspertu zuen», eta «aita infantiziden zigorgabetasuna azalerazi zuen».

Hassan Rohani Irango presidenteak bere gobernuari eskatu zion azkar ezar zitzala ohorezko krimenak deitzen direnen aurkako lege gogorragoak, eta Masoumeh Ebtekar presidenteordeak hilketa hura ikertzeko agindu zuen...

 Munduan 
Nazioarteko prentsak krimenaren albistea eta Iranen horrek eragin zuen eskandalua zabaldu zituen. Romani Ashrafi Iranen emakumeen aurkako indarkerien «ikur» gisa aurkeztu zuten. The New York Times egunkariaren arabera, krimen horrek herrialdea astindu zuen, eta emakumeak eta haurrak babesteko bere porrota aurrez aurre ikustera behartu zuen...

2020ko maiatzaren 28an, Unicefek Iranen duen ordezkari Mandeep O'Brienek adierazpen bat aurkeztu zuen UNICEFen webgunean, gogoraraziz ezerk ez duela justifikatzen pertsona adingabe baten hilketa..

 Erreferentziak 

 Kanpo estekak 

Kategoria:Irandarrak
Kategoria:Irango emakumeak
Kategoria:Emakumeen aurkako indarkeria
Kategoria:2020ko hilketak
Kategoria:Eraildako emakumeak
Kategoria:Infantizidak